	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	10.09.2025. godine

	Nastavna tema/oblast:
	Celi brojevi

	Nastavna jedinica:
	Apsolutna vrednost broja

	Tip časa:
	Obrada

	Cilj časa:
	Usvajanje pojma apsolutne vrednosti celih brojeva

	Očekivani ishodi 
na kraju časa:
	Učenik će biti u stanju da:
· odredi apsolutnu vrednost celog broja;
· koristi u zadacima da suprotni brojevi imaju jednake apsolutne vrednosti.

	Nastavne metode:
	Dijaloška, ilustrativna

	Nastavna sredstva:
	Udžbenik, zbirka, digitalni udžbenik, tabla, kreda (flomasteri)

	Oblici rada:
	Frontalni

	Međupredmetne kompetencije:
	Učenik razvija:
· kompetencije za celoživotno učenje;
· komunikaciju;
· digitalnu kompetenciju.

	Međupredmetno povezivanje:
	

	Ključni pojmovi:
	Ceo broj, pozitivan i negativan ceo broj, brojevna prava, apsolutna vrednost broja

	PRIKAZ MULTIMEDIJALNIH SADRŽAJA NASTAVNE JEDINICE

	TOK ČASA

	Planirane aktivnosti nastavnika:
	Planirane aktivnosti učenika:

	Uvodni deo časa (10 minuta)

	U uvodnom delu časa analiziramo izradu domaćeg zadatka, a zatim obnavljamo sa učenicima negativne cele brojeve, nenegativne cele brojeve, predstavljanje celih brojeva na brojevnoj pravoj i suprotne cele brojeve. Potom sa učenicima izvodimo eksperiment kako bismo im približili pojam apsolutne vrednosti celog broja. Ispred table postavljamo papire na kojima su ispisani brojevi –4, –3, –2, –1, 0, 1, 2, 3, 4 (tim redom), tako da iz perspektive učenika poredak odgovara brojevnoj pravoj. Na date papire staju učenici koje prozovemo i postavljamo pitanje ostalim učenicima koliko je koraka potrebno svakom od učenika da dođu do papira na kojem je napisana nula. Pritom pod jednim korakom podrazumevamo prelazak sa jednog papira na njemu susedni papir. Nakon dobijenih odgovora, učenici usmeno rešavaju i motivacioni (prvi) zadatak iz udžbenika.
	· odgovara na postavljena pitanja nastavnika;
· učestvuje u eksperimentu, staje na papire ili odgovara na pitanje koliko je koraka potrebno svakom od učenika da dođu do papira na kojem je napisana nula.

	Glavni deo časa (30 minuta)

	Nakon rešavanja datog zadatka pitamo učenike za zapažanja i pitamo ih koji od brojeva 2 i –2 se nalazi bliže koordinatnom početku, kako bismo povezali problem iz svakodnevnog života sa brojevnom pravom i određivanjem apsolutne vrednosti suprotnih brojeva. Nakon izvođenja odgovarajućeg zaključka da je rastojanje suprotnih brojeva od koordinatnog početka jednako, prelazimo na obradu 1. primera iz udžbenika koji ima za cilj da upozna učenike sa geometrijskom interpretacijom apsolutne vrednosti celog broja. Potom učenici zapisuju:
Ako je A tačka brojevne prave dodeljena celom broju a, a ≠ 0, tada je apsolutna vrednost broja a, u oznaci |a| jednaka dužini duži OA. Oznaku |a| čitamo: „apsolutno a”. Posebno, |0| = 0.
Nakon određivanja apsolutnih vrednosti nekoliko brojeva, pozitivnih i negativnih (primer 2), učenici dati postupak utvrđuju izradom 2. zadatka u sklopu kog treba da uoče i da apsolutna vrednost ne može biti negativna i da se ujedno pripreme za upoređivanje celih brojeva. Koristimo priliku da povežemo apsolutnu vrednost sa usmerenim dužima u smislu da apsolutna vrednost celog broja predstavlja intenzitet usmerene duži koja joj odgovara. Date zaključke učenici zapisuju u sveskama:
Apsolutna vrednost celog broja ne može biti negativna (nenegativna je), tj. za svako a iz Z važi |a| ≥ 0.
Apsolutne vrednosti suprotnih celih brojeva su jednake, tj. za svako a iz Z važi |a| = |–a|.
Potom zaključujemo i zapisujemo definiciju apsolutne vrednosti celog broja:
Ako je a > 0, onda je broj |a| jednak broju a, |a| = a. Ako je a < 0, onda je broj |a| jednak broju –a, |a| = –a.
Da na osnovu datog tvrđenja možemo odrediti apsolutnu vrednost celog broja, bez predstavljanja na brojevnoj pravoj, pokazujemo učenicima obra- dom 3. primera.
Pošto je rešavanje jednačina sa apsolutnom vrednošću učenicima uglavnom teško, a i da bi kvalitetno usvojili pojam apsolutne vrednosti  celog broja, obrađujemo jednostavne jednačine. Najpre rešavamo jednačinu koja ima dva rešenja (pozitivno i negativno) obradom 4. primera, potom jednačinu koja ima jedno, trivijalno rešenje i jednačinu koja nema rešenje (primer 5). Da jednačina sa aspolutnom vrednošću može imati i beskonačno mnogo rešenja ilustrujemo obradom 6. primera.

Description automatically generated]Učenici proveravaju rešenja 1. i 2. zadatka u digitalnom udžbeniku.

	PRIMER: Udaljenost od koordinatnog početka
U datom materijalu učenik treba da rasporedi nekoliko tačaka na brojevnoj pravoj tako da im koordinate odgovaraju zadatim vrednostima, a potom i da u smislu geometrijske interpretacije apsolutne vrednosti rasporedi još par tačaka u zavisnosti od njihovog rastojanja od koordinatnog početka.



	· prati uputstva nastavnika;
· učestvuje u diskusiji;
· daje promišljene odgovore na postavljena pitanja;
· analizira i zaključuje;
· rešava primere i zadatke (1. i 2. zadatak) uz pomoć nastavnika;
· postavlja pitanja.

	Završni deo časa (5 minuta)

	U završnom delu časa još jednom ponavljamo šta u geometrijskom smislu predstavlja apsolutna vrednost broja i da je apsolutna vrednost suprotnih brojeva jednaka. Potom obnavljamo i definiciju apsolutne vrednosti broja i postupak rešavanja jednostavnih jednačina sa apsolutnom vrednošću. Da bismo dobili povratnu informaciju o ste- penu usvojenosti znanja o apsolutnoj vrednosti, tražimo od učenika da usmeno odrede apsolutne vrednosti proizvoljnih pozitivnih, negativnih celih brojeva, kao i nule.
Domaći zadatak
Udžbenik: zadaci 3, 4, 5 i 6.
Zbirka: zadaci 32 i 37.

	· odgovara na pitanja koja se odnose na usvojene sadržaje iz nastavne jedinice.



	Izgled table
Tablu koristimo racionalno, trudimo se da bude pregledna, na brojevnoj pravoj pred- stavljamo geometrijsku interpretaciju apsolutne vrednosti celog broja. Na preostalom delu table rešavamo zadatke i ispisujemo primere.

	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?

